ZMLUVA O DIELO
uzatvorená podľa § 536 a násl. zákona č. 513/1991 Zb. Obchodný zákonník v znení neskorších predpisov (ďalej len „Zmluva“)

uzavretá medzi týmito zmluvnými stranami
Objednávateľ: 	
Sídlo: 		Mesto Snina, Strojárska 2060/95, 069 01 Snina
Zástupca:		Ing. Daniela Galandová, primátorka mesta 
Bankové spojenie:	
IČO:		323 560
Zhotovíteľ: 
Sídlo: 
IČO: 
DIČ: 
Zástupca: 
Bankové spojenie: 

Článok I. 
Predmet plnenia

1. Zhotoviteľ sa zaväzuje, že na základe vypracovanej cenovej ponuky, ktorá bola vybraná objednávateľom ako najvýhodnejšia v rozsahu a za podmienok  dojednaných v tejto zmluve pre objednávateľa vykoná dodávku a montáž obrátkových dráh pre  Plávareň Snina. 

2. Rozsah materiálu a prác je vyšpecifikovaný v cenovej ponuke …................... zo dňa ................, ktorá je neoddeliteľnou súčasťou tejto zmluvy. 

Článok II.
Cena a platobné podmienky

1. Zmluvné strany sa dohodli na cene za vykonanie diela: 
· za zhotovenie diela podľa článku I. bez DPH :  ........................ €  
   		     (Poznámka: ak zhotoviteľ nie je platcom DPH). 
· za zhotovenie diela podľa čl. I. vrátane DPH : .......................... € 

2. V cene za zhotovenie diela sú obsiahnuté aj náklady na vybudovanie, prevádzku, údržbu, vypratanie zariadenia staveniska zhotoviteľa a dodávka tovaru s montážou na mieste plnenia. 

Článok III. 
Čas plnenia

1. Zhotoviteľ sa zaväzuje vykonať dielo od odovzdania staveniska a miesta plnenia v týchto termínoch :
                - začatie prác : do ….......... od podpísania a zverejnenia ZOD,
                - dĺžka trvania prác: .….. dní,
                - odovzdanie staveniska do 7 dní od podpísania a zverejnenia  ZOD.

2. Zhotoviteľ je oprávnený vykonať dielo aj pred dohodnutým termínom a objednávateľ je povinný toto dielo prevziať aj pred dohodnutým termínom plnenia v zmysle tejto zmluvy.

3. Termín dodania do 12 týždňov od podpísania a zverejnenia Zmluvy. 

4. Objednávateľ sa zaväzuje, že zhotovené dielo prevezme a zaplatí za dielo dohodnutú cenu.

5. Miesto plnenia je:  Plaváreň Snina, Kukučínova 3911/8, 069 01 Snina.

Článok IV.
Záručná doba a zodpovednosť za vady diela

1. Zhotoviteľ zodpovedá za to, že dielo bude vykonané podľa podmienok tejto Zmluvy, že zodpovedá technickým normám, predpisom SR a EÚ, a že počas záručnej doby bude mať vlastnosti dohodnuté v tejto Zmluve. 

2. Dielo má vady, ak vykonanie diela nezodpovedá výsledku určenému v tejto Zmluve. Vadou sa rozumie aj odchýlka v kvalite, rozsahu alebo parametroch diela stanovených Projektovou dokumentáciou a všeobecne záväznými právnymi predpismi alebo technickými normami. 

3. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady vzniknuté po odovzdaní diela, ak ide o vady, ktoré sú spôsobené porušením jeho povinností  alebo vady, na ktoré sa vzťahuje záruka za akosť.

4. Záručná doba na dielo je 24 mesiacov a začína plynúť odo dňa podpísania protokolu o prevzatí a odovzdaní diela obidvomi zmluvnými stranami. 

Článok V.
Iné práva a povinnosti zmluvných strán

1. Zhotoviteľ splní svoj záväzok riadnym ukončením prác a odovzdaním diela objednávateľovi.
2. Objednávateľ sa zaväzuje zabezpečiť elektrickú energiu 220 V, možnosť použitia WC pre pracovníkov a súčinnosť pre hladký priebeh plnenia predmetu tejto zmluvy.
Článok VI.
Zmluvné pokuty
1. V prípade, že zhotoviteľ nedodrží dohodnutý termín vykonania diela, zaplatí objednávateľovi zmluvnú pokutu vo výške 0,05 % z dohodnutej ceny diela za každý deň omeškania.
2. V prípade omeškania objednávateľa so zaplatením faktúry je objednávateľ povinný zaplatiť zhotoviteľovi zmluvnú pokutu vo výške 0,05 % z nezaplatenej čiastky za každý týždeň omeškania.
Článok VII. 
Ukončenie zmluvy

1. Táto zmluva zaniká:
     a) splnením predmetu zmluvy,
     b) písomnou dohodou zmluvných strán,
     c) odstúpením od zmluvy, v prípadoch dohodnutých v tejto zmluve,
     d) odstúpením zmluvnej strany podľa § 344 a násl. zákona č. 513/1991 Zb. Obchodný 
     zákonník.

2.  V prípade predčasného ukončenia zmluvy si zmluvné strany vysporiadajú všetky, a to aj 
     finančné záväzky, prevzaté na základe zmluvy, o čom vyhotovia písomný protokol.

Článok VIII. 
Záverečné ustanovenia
1. Akékoľvek zmeny tejto zmluvy je možné vykonať len po vzájomnej dohode zmluvných strán vo forme písomných dodatkov.
2. Vzťahy zmluvných strán vyplývajúce z tejto zmluvy a v tejto zmluve bližšie neupravené sa riadia príslušnými ustanoveniami Obchodného zákonníka a ďalších všeobecne záväzných právnych predpisov.
3. Táto zmluva nadobúda platnosť dňom jej podpísania obidvomi zmluvnými stranami a účinnosť deň po dni jej  zverejnenia.
4. Táto zmluva je vyhotovená v 2 vyhotoveniach, z ktorých každá zmluvná strana
obdrží 1 vyhotovenie.

V Snine, dňa ...................................                                   


...........................................				..................................
Objednávateľ 					Zhotoviteľ

